gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl it en gl gl gl gl gl gl gl war gl gl gl gl gl gl gl gl gl gl gl gl gl gl fr gl gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl gl gl gl gl gl gl gl gl en de gl it gl en gl gl gl gl gl gl gl gl gl gl gl gl gl it gl gl en gl gl de gl it gl es en gl gl pt gl
Ano 1 tras a vaga de lumes - Campo Galego
Os grandes incendios do 2017 e o deseño do novo Plan Forestal de Galicia xeraron unha efervescencia social en torno ó monte, pero grandes eixos da política forestal continúan sen concretar ou sen consenso
Cúmprese agora o primeiro aniversario da vaga de lumes de outubro do 2017, que se levou por diante 50.000 hectáreas de monte, 4 persoas mortas e máis dun cento de vivendas afectadas. Aquela vaga de lumes, que coincidiu no tempo co deseño do futuro Plan Forestal de Galicia, xerou unha gran efervescencia social en torno ó monte. En que se plasmou toda esa preocupación e interese?
O debate sobre cuestións coma as franxas de protección contra incendios arredor dos núcleos de poboación, o eucalipto ou o Plan Forestal capitalizaron gran parte das discusións sociais e políticas. Outros asuntos que permanecen nun segundo plano son considerados tamén vitais polo sector forestal para definir o futuro do monte, tales coma as perspectivas dos montes veciñais con convenios coa Xunta ou a posta en marcha de novas ferramentas para reducir o minifundio. Analizamos o panorama.
Franxas de protección contra os lumes
A Xunta ampliou en xaneiro de 25 a 50 metros a área que ten que estar desbrozada arredor de casas e núcleos de poboación. En todo ese perímetro tampouco pode haber piñeiros e eucaliptos.
Como é notorio, o grao de cumprimento da medida é escaso. O sector forestal alega que hai unha imposibilidade material e humana de afrontar tamaña cantidade de desbroces e cortas, que afectarían a unhas 150.000 hectáreas. Os Concellos, que serían os encargados de controlar o cumprimento da medida, interpretan que a Xunta está a descargar responsabilidades de futuras vagas de lume sobre eles e sobre os propietarios.
Os colectivos ambientalistas e unha parte dos propietarios forestais, agrupados en torno á Organización Galega de Comunidades de Montes e Frouma, avogan por unha moratoria que prohíba o aumento da superficie do eucalipto en Galicia, pois consideran que esta árbore favorece a expansión dos lumes. Manifestaranse en Compostela a finais deste mes en contra dun Plan Forestal que consideran “eucaliptizador”.
Distinta é a visión do resto da cadea da madeira, que entende que o eucalipto é en moitos casos a única alternativa contra o abandono do territorio.
Recuperación do monte queimado
A Asociación Forestal de Galicia advirte de que os montes afectados pola vaga de lumes corren un serio risco de abandono. A vaga de lumes levou por diante boa parte do patrimonio forestal de comunidades de montes de Ourense e do sur de Pontevedra. Só en comunidades socias da Asociación Forestal de Galicia, as perdas na provincia de Pontevedra pola vaga de lumes foron de 18,9 millóns de euros, cuns custos de restauración estimados en arredor de 10 millóns de euros.
Os montes veciñais, que quedaron descapitalizados a raíz dos lumes, vense agora cunha capacidade limitada para afrontar as necesarias tarefas de restauración dos montes afectados, nos que haberá que acometer plantacións e traballos que faciliten a rexeneración do bosque. Resulta significativo que un ano despois dos lumes, parte da madeira afectada estea aínda sen retirar do monte por diversas circunstancias, tanto en montes veciñais como en propiedades particulares.
A Asociación Forestal de Galicia agarda que este outono se materialice un plan público de restauración dos montes afectados, que fora comprometido pola Consellería do Medio Rural en decembro do pasado ano.
Cancelación dos convenios nos montes veciñais
A Xunta cancelará de oficio tódolos convenios que mantén cos montes veciñais nos próximos anos. Parte deses convenios sustituiranse por contratos de xestión, aínda sen concretar, pero outra parte das comunidades de montes terán que facerse cargo do manexo das súas superficies.
Nalgúns casos, trátase de comunidades activas, con capacidade para asumir ese rol, pero noutros casos, en entornos do interior despoboados e envellecidos, iso non será posible. Que sucederá con eses montes?
Minifundio da propiedade particular
En Galicia hai máis de 7 millóns de parcelas forestais, cun tamaño medio que ronda os 2.500 metros cadrados, insuficiente para unha xestión forestal razonable que permita traballos mecanizados e economías de escala. A fórmula das Sofor demostrouse limitada para promover a xestión en conxunto do monte, reducindo o minifundio, co cal espérase a posta en marcha de novas ferramentas.
Outra cuestión derivada do minifundio é o abandono de xestión que presentan boa parte das parcelas forestais, nas que no mellor dos casos só se fai un labor de ‘recolección’, coa corta e saca dos pés madeirables.
Hai máis de 600.000 propietarios particulares en Galicia, que xestionan case 1,4 millóns de hectáreas, a metade do territorio da comunidade. O Plan Forestal de Galicia, impulsado pola Xunta, proponse grandes obxectivos para o monte, pero como se vai convencer ós xestores reais do territorio, esas 600.000 persoas, para que sigan o carreiro marcado pola Administración?
Ir a los comentarios
Tameiga, o primeiro monte veciñal en crear unha comunidade enerxética
Amplíase o prazo para executar a xustificar as axudas da Xunta ás comunidades de montes
A iniciativa ‘O que non arde’ apoia o pastoreo en máis de 300 hectáreas de monte veciñal
A Xunta expón a consulta pública a futura Lei de Montes Veciñais en man común
Hipra aborda as súas liñas de traballo no principal evento de veterinaria bovina a nivel mundial
Estas son as melloras e innovacións na campaña 2022 de prevención e defensa contra os lumes forestais en Galicia
“Antes traballábamos con cartóns de reprodución, pero co programa Uniform-Agri é todo máis rápido e eficaz”
Polysulphate, o fertilizante natural exclusivo de ICL que achega os catro nutrientes esenciais para as plantas nun só gránulo
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
A Xunta convoca 6 millóns en axudas para instalacións e equipamentos das cooperativas agrarias
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Xornada sobre o cultivo de chícharo bravo en Galicia 21/10 - 21/10
Entrepinares rompe o mercado do leite en Galicia cun prezo base de 57 céntimos en outubro
Axudas asociadas para as ganderías de vacún de leite, carne e caprino – ovino
SAT Sabadelle, unha gandería que moxe en robot e non dá silo de millo ás vacas
Agricultura actualiza o Sigpac coas novas rexións de pago da PAC de cada parcela agrícola
¿Como aproveitar mellor o xurro sen prexudicar ao medioambiente?
Consellos para o cultivo da pataca
Guía de cultivo do eucalipto
Recomendacións para o abonado da viña
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información